**Z A P I S N I K**

2. seje Sveta šole II. gimnazije Maribor, dne 27. 2. 2017

Prisotni: mag. V. Brantuša, S. Cvar, S. Gril, dr. M. Jagodič, T. Lepoša, mag. I. Lorenčič, M. Mladič, T. Petrović, S. Plečko in Mojca Šobernik

Opravičeno odsotni: mag. I. Ketiš, J. Kalšek, dr. L. Kodrin, H. Ponudič in J. Šnuderl

Odsotni: J. Pušič

Dnevni red:

1. Potrditev zapisnika 1. redne seje sveta šole v šolskem letu 2016/17
2. Obravnava in sprejem Letnega poročila II. gimnazije Maribor za leto 2016
3. Popis sredstev za leto 2016
4. Obravnava in sprejem Finančnega načrta II. gimnazije Maribor za leto 2017
5. Obravnava Samoevalvacije šole za šolsko leto 2015/16
6. Obravnava Poročila o spremljavi vizije šole po področjih in kazalnikih za šolsko leto 2015/16
7. Obravnava in potrditev predloga nabave dodatnih gradiv iz sredstev učbeniškega sklada za šolsko leto 2016/2017 – drugi del
8. Ocena uspešnosti dela ravnatelja za leto 2016
9. Druge aktualne informacije

Člani sveta šole so dnevni red soglasno potrdili.

**Ad. 1. Potrditev zapisnika prejšnje seje**

Predsednica sveta šole je povedala, da je bil zapisnik prejšnje seje poslan v pregled in ker ni bilo pripomb **so člani sveta šole zapisnik soglasno potrdili**.

**Ad 2. Obravnava in sprejem Letnega poročila II. gimnazije Maribor za leto 2016**

Gospod ravnatelj je povedal, da je letno poročilo sestavljeno iz vsebinskega in finančnega dela. Vsebinski del je že bil do septembra potrjen na zadnji seji, za ostale mesece do konca leta 2016 pa je dodana vsebina za novo šolsko leto.

Posebni del je pripravila M. Šobernik, računovodkinja. Povedala je, da smo izvedli vse načrtovane nabave, kar je razvidno iz priloženih tabel.

Gospod ravnatelj je dodal, da smo presežek leta 2015 uporabili za tehnično prenovo naših učilnic, zato smo v lanskem letu tudi izvedli toliko nabav, predvsem za potrebe pouka.

**Sklep 1: Svet šole je Letno poročilo II. gimnazije Maribor za leto 2016 soglasno potrdil.**

M. Šobernik je nadaljevala s pojasnilom letnega poročila in zaključila z ugotovitvijo presežka prihodkov nad odhodki.

**Sklep 2: Svet šole soglasno potrjuje, da se presežek prihodkov nad odhodki za leto 2016 v skupnem znesku 51.742,04 € prenese v leto 2017 in uporabi za nakup novih osnovnih sredstev, drobnega inventarja ter investicijskega vzdrževanja.**

**Ad 3. Popis sredstev za leto 2016**

M. Šobernik je povedala, da je bila članom sveta šole dokumentacija popisa poslana v pregled. Sredstva, ki so pripravljena za odpis se fotografirajo in z zapisnikom predajo podjetju, ki jih odpelje na uničenje. Na poziv predsednice sveta šole, da glasujejo, so člani sveta šole soglasno sprejeli sklep:

**Sklep 3: Svet šole soglasno potrjuje odpis sredstev v vrednosti 24.604,85 €.**

**Ad 4. Obravnava in sprejem Finančnega načrta II. gimnazije Maribor za leto 2017**

Gospod ravnatelj je povedal, da je tudi finančni načrt sestavljen iz dveh delov in predal besedo M. Šobernik, ki je povedala, da so nekateri indeksi višji, npr. za plače, ker je bil v letu 2016 opravljen dvig plač po plačni lestvici in decembra tudi sproščena napredovanja v plačne razrede in nazive. K finančnemu načrtu je priložen tudi kadrovski načrt in načrt vlaganj v novo opremo in investicije.

**Sklep 4: Svet šole soglasno potrjuje finančni in kadrovski načrt ter načrt vlaganj.**

**Ad 5. Obravnava Samoevalvacije šole za šolsko leto 2015/16**

Ker je bila samoevalvacija šole posredovana z vabilom vsem članom sveta šole in je tudi bila predstavljena učiteljem, staršem in dijakom, je T. Lepoša predlagala, da ga ne obravnavamo še enkrat in pozvala člane k razpravi. M. Mladič je zanimalo ali smo v šoli že kaj govorili o stresu dijakov, ki je bil predstavljen na svetu staršev kot izstopajoč dejavnik obremenjenosti.

G. ravnatelj je odgovoril, da vprašanja v anketi niso bila dobro postavljena in je zato rezultat tako odstopal. Ob tem je T. Lepoša dodala, da se na šoli izvajajo razne delavnice, ki naj bi bile dijakom v primeru težav v pomoč (motnje hranjenja, načini učenja, poklicna orientacija ipd.), za določeno skupino dijakov pa je bil organiziran tudi avtogeni trening.

**Sklep 5: Svet šole je soglasno potrdil, da je seznanjen s samoevalvacijo šole.**

**Ad 6. Obravnava Poročila o spremljavi vizije šole po področjih in kazalnikih za šolsko leto 2015/16**

Gospod ravnatelj je povedal, da smo nekatere kazalnike ambiciozno zastavili in jih nismo uspeli doseči:

* 20 % zlatih maturantov, imamo jih 12 %,
* 70 % solidarnosti, imamo jih 30 %,
* 300.000 € sponzorskih sredstev, imamo jih do 150.000 €.

Presegli pa smo načrtovano število prav dobrih in odličnih dijakov.

Kazalnik je predolg in bo zato naslednji krajši, kazalniki pa bodo lahko tudi drugače zastavljeni, če se bodo spremenili pogoji za vpis na fakultete.

**Sklep 6: Svet šole je seznanjen s Poročilom o spremljavi vizije šole po področjih in kazalnikih za šolsko leto 2015/16.**

**Ad 7. Obravnava in potrditev predloga nabave dodatnih gradiv iz sredstev učbeniškega sklada za šolsko leto 2016/2017 – drugi del**

Predsednica sveta šole je člane sveta šole seznanila s predlogom nabave dodatnih gradiv v tem šolskem letu in ker ni bilo pripomb je sledilo glasovanje.

**Sklep 7: Svet šole je soglasno potrdil predlog nabave dodatnih gradiv iz sredstev učbeniškega sklada za šolsko leto 2016/2017 – drugi del.**

**Ad 8. Ocena uspešnosti dela ravnatelja za leto 2016**

Predsednica sveta šole je povedala, da je bilo delo ravnatelja tudi v letu 2016 uspešno, zato je prebrala merila za ocenjevanje ter predlagala skupno 100 % uspešnost. Z glasovanjem so člani sveta šole sprejeli naslednji sklep:

**Sklep 6: Svet šole soglasno potrjuje 100 % uspešnost dela ravnatelja za leto 2016.**

**Ad 9. Druge aktualne informacije**

Jih ni bilo.

2. redna seja sveta šole je bila zaključena ob 17.45.

Številka: 900-5/2016/6

Datum: 28. 2. 2017

Zapisala: Predsednica sveta šole:

Tatjana Zagoranski Sanja Cvar